sotilaan lapselle. - Näppituntuma - Vuodatus.net
Meidän tulevalle vauvalle neuloin maastosukat. Koska pitäähän jokaisen kunnon sotilaan lapsella sentään edes maastosukat olla (kun mä en jotenkin oikein niille maastokuvioiduille vauvanvaunuille ole lämmennyt...). Tää on siis pätkävärjättyä Nallea, harmittaa, ettei mulla ole tuota kuin vähän jäljellä. Nimittäin veikkaan, että tietyssä iässä tuttavapiirin poikalapsille (no miksei tytöillekin) maastosukat tai -lapaset vois olla kova juttu. A:lle yksi mun ystävä teki tällä mallilla sukat, kun A oli ihan pieni, ja ne oli käytössä niin kätevät, että halusin tehdä tälle tulevalle pikku kakkoselle toiset mokomat. Noi on siis tasona neulottu ja sitten ommeltu yhteen.
koko: ainakin A:lle meni ehkä n. 3kk-vajaa vuosi.
malli: jostain vanhasta ilmaisohjeesta
Tein nää vähän semmoisena välityönä, ennen kuin pääsin aloittamaan isompaa hyshys-projektia. Sitä nyt siis tuhrataan lähiajat. Sit mulla on aluillaan kaksi kirjaa (en olekaan kirjoja sitonut sitten A:n syntymän), joista toisella on deadline, kun menee ystäväpariskunnalle häälahjaksi. Eli tekemistä olisi, kun vaan olisi aikaa tehdä.
6 Lähettänyt: amria2 - 27.7.2010 klo 21.56